பொறியியல் பீட கலையரங்கம் E.O.E Pereira Theatre இல்தான் அனேகமான தமிழ்ச்சங்க நிகழ்ச்சிகள் நடைபெறும். நாங்கள் இருந்த காலத்தில் ‘நிழலில்லா மனிதர்கள்’ நாடகம், மாவை நித்தியின் ‘திருவிழா’ , ‘ஓ கல்கத்தா’ என்ற இரண்டு நாடகங்கள் நடந்தன. நிகழ்ச்சி முடிவதற்கு முன்பாக சொல்லி வைத்தபடி, ‘ஜே.பி’ விடுதி வந்து விட்டோம். எண்பதிற்கும் மேற்பட்ட படிக்கட்டுகளையும் ஒரே தாவலில் ஏறி முடித்தோம். வழமையாக இடையில் இரண்டொரு தடவைகள் இளைப்பாறுவதுண்டு. அன்று அது இல்லை. எங்கள் விடுதிகளைக் கடந்து ‘சங்கமித்தா’, ‘இராமநாதன்’ விடுதிகளுக்குப் போகும் பெண்களுக்கு அன்று சங்காபிஷேகம்.